recursal/SuperWikiNEXT-32B huggingface dataset:
**Turvaamistoimi** eli **turvaamistoimenpide** on yhteiskunnan yksilöön kohdistama toimenpide, jolla rajoitetaan hänen vapauttaan tai oikeuksiaan yhteiskunnan etujen suojelemiseksi. Käytännössä turvaamistoimi pyydetään tuomioistuimelta. Se eroaa rangaistuksesta siten, että sen tarkoituksena ei ole aiheuttaa kärsimystä, vaikka se käytännössä saattaakin aiheuttaa kärsimystä. Turvaamistoimet jaetaan rikosoikeudellisiin ja hallinnollisiin turvaamistoimiin. Edelliset edellyttävät rikoksen tekemistä (postdeliktuaaliset turvaamistoimet), jälkimmäiset taas eivät (predeliktuaaliset turvaamistoimet).

Rikosoikeudellisia turvaamistoimia ovat tai ovat olleet

* ajokielto
* ammatinharjoittamisoikeuden menetys
* elinkeino-oikeuden menetys
* eläintenpitämiskielto
* liiketoimintakielto
* lähestymiskielto
* menettämisseuraamus
* metsästyskielto
* pakkokasvatus
* pakkolaitokseen eristäminen

Hallinnollisella turvaamistoimella voidaan varmistaa hakijan saamisoikeus, parempi oikeus esineeseen tai muun yksityisoikeudellisen oikeuden säilyminen tai toteutuminen. Velkoja voi riita-asiassa pyytää turvaamistointa, jos pelkää velallisen yrittävän vaarantaa myöhemmän täytäntöönpanon esimerkiksi hävittämällä kiinteää tai irtainta omaisuuttaan. Hakija voi myös saada oikeuden päätöksen, joka sakon uhalla velvoittaa henkilön tekemään jotakin, kieltää häntä tekemästä jotakin, oikeuttaa hakijan teettämään tai tekemään jotakin tai määrää henkilön omaisuutta toimitsijan haltuun.

Lähteet
-------

1. ↑  *Otavan iso tietosanakirja,* Otava 1960–1965.
2. ↑  *Uusi tietosanakirja,* Tietosanakirja oy 1960–1966.
3. ↑  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa IV palstat 748–751.
**Ann-Mari Kemell** (s. 1977 Borlänge, Ruotsi) on suomalainen talousasiantuntija, järjestöjohtaja ja poliittinen taustavaikuttaja. Kemell on toimnut vuodesta 2022 lähtien elinkeinoministeri Mika Lintilän valtiosihteerinä. Tätä ennen Kemell on toiminut valtiovarainminsiteri Annika Saarikon talouspoliittisena erityisavustajana sekä useiden ministerin talous- ja veropoliittisena erityisavustajana.

Ennen työtään erityisavustajana Kemell on työskennellyt Keskuskauppakamarissa talous- ja elinkeinopolitiikasta vastaavana johtajana, valtiovarainministeriön vero-osaston erityisasiantuntijana sekä Verohallinnossa ylitarkastajana. Lisäksi hän on toiminut keskusverolautakunnan sekä verotuksen oikaisulautakunnan jäsenenä.

Kemell on syntynyt Ruotsissa ja viettänyt lapsuutensa Laukaassa. Lukion jälkeen Kemell opiskeli Tampereen yliopistossa kauppatieteitä.

Kemell on toiminut Espoon yhteisen kirkkovaltuuston jäsenenä.

Lähteet
-------

1. ↑  Ann-Mari Kemell elinkeinoministerin valtiosihteeriksi *Työ- ja elinkeinoministeriö*.  20.4.2022. Viitattu 5.6.2023.
2. ↑  Valtiovarainministerin veropoliittiseksi erityisavustajaksi Ann-Mari Kemell *Valtiovarainministeriö*.  13.6.2019. Viitattu 5.6.2023.
3. 1 2  Huhtala, Paula: Kirkko ja kaupunki: Esse 1/2015 *issuu.com*. Viitattu 5.6.2023.
NASA:n satelliittikuva maihinnousualueesta.
**Operaatio Brushwood** oli Yhdysvaltain joukkojen maihinnousu Fedalaan Vichyn Ranskan hallinnoimaan Marokkoon 8. marraskuuta 1942. Operaatio oli osa Pohjois-Afrikan maihinnousua eli operaatio Torchia.

Suunnitelma
-----------

Fedalassa oli tavoitteena saada maihin ensimmäisen tunnin aikana 6000 miestä varusteineen. Joukkojen oli tarkoitus vallata Fedalan kaupunki, estää laivaston tukemana rannikkotykistön toiminta sekä mahdollistaa hyökkäyksen jatkaminen kohti Casablancaa. Kolmesta osastosta keskimmäinen oli merkittävin ja siihen kuuluvilla aluksilla oli 19870 maavoimien sotilasta, 1701 ajoneuvoa ja noin 15000 pitkää tonnia tarvikkeita, mitkä piti saada maihin neljän vuorokauden aikana. Merivoimien henkilöstöä aluksilla oli kaikkiaan 17723 miestä.

Maihinnousu alue Fedhalan niemen ja Skerkin niemimaan välillä oleva kaksi ja puoli mailia pitkä hiekkaranta, jossa oli nousua 1:40 ja syvyyttä neljästä viiteensataan jalkaa riippuen veden korkeudesta. Riutat ja karikot jakoivat alueen viiteen osaan, jotka saivat nimet *Red*, *Red 2*, *Red 3*, *Blue* ja *Blue 2*. Maili Fedhalan niemen niskasta länteen oli *Yellow*-ranta ja kolme mailia itään Skerkistä oli *Blue 3* -ranta. Kaksi hiekkarannan ulkopuolista ja *Red* jätettiin pois suunnitelmasta, joten maihinnousu tehtiin neljään keskelle jääneeseen alueeseen.

Puolustus
---------

Rantojen suojana oli rannikkotykistönä juuri lahden niskasas patteri du Port, jossa oli kolme 100 millimetrin tykkiä ampuma-alueena rannikolta luoteeseen. Patteri kykeni tulittamaan kahdelle rannikkokaistalle. Toisena oli kiinteä kaksiputkinen 75 millimetrin patteri lähellä niemen kärkeä, mikä hallinnoi kolmea rannoista. Kolmas oli Pont Bondin patteri, jonka aseistuksena oli Skerkin niemimaalla neljä modernia 138,6 millimetrin rannikkotykkiä kaivantoihin asennettuina. Tykkien kantama oli 18000 jaardia. Kiinteän tykistön lisäksi rannikkoalueen suojana oli lukuisia konekivääreitä kummassakin niemessä sekä liikkuva 75 millimetrinen patteri.

Maihinnousu
-----------

Ensilinjan kuljetusalukset *Wood*, *Jefferson*, *Carroll* ja *Dickman* saapuivat purkualueelle ajallaan aloittaen maihinnousuveneiden veteen laskun ja niiden kuormaamisen hieman puolen yön jälkeen. Joukot olivat veneissä ennen kello yhtä.

Lähteet
-------

* Morison, Samuel Eliot: *Operations in North African Waters October 1942-June 1943*. History of United States Naval Operations in World War II Volume 2. Annapolis, Maryland: Naval Institute Press, 2010. ISBN 978-1-59114-548-6. (englanniksi)

### Viitteet

1. ↑  Morison, Samuel Eliot s. 55–56
2. ↑  Morison, Samuel Eliot s. 56
3. ↑  Morison, Samuel Eliot s. 57–58
**Operaatio MB2** oli peitenimi Välimeren laivaston suorittamalle Bardian pommitukselle toisessa maailmansodassa 17. elokuuta 1940. Pommituksen tarkoituksena oli tuhota Bardiaan sijoitetut italian maavoimien varastot sekä joukkojen keskitykset.

Tausta
------

Lähi-idän joukkojen komentajalla (engl. *Commander-in-Chief, Middle East*) oli riittämätön määrä joukkoja elokuussa 1940 hyökätäkseen Egyptistä Libyaan ja siten joukot olivat ryhmittyneet puolustukseen Egyptin länsi- ja etelä rajoille. Etelä rajalla Italian joukot olivat ylittäneet rajan Etiopiasta Sudaniin heinäkuussa, mutta italialaiset olivat vallanneet ainoastaan noin kymmenen kilometriä rajalta olevan Kassalan, jossa joukot pysyivät tammikuuhun 1941 ja suorittivat ainoastaan lokakuussa hyökkäyksen Siniselle Niilille.

Tilanteen vuoksi Välimeren laivaston komentaja sai tehtäväkseen tukea maavoimia mahdollisuuksiensa mukaan, mutta kuitenkin vähintään häiritsemällä joukkojen keskityksiä sekä huoltokuljetuksia. Tiedustelu ilmoitti Italian maavoimien rakentavan Fort Capuzzoa (11 mailia etelään Bardiasta) sekä lukuisten varastojen kokoamisesta Bardian ympäristöön.

Suunnitelma
-----------

Operaatioon osallistunut HMS Warspite.
Operaatioon osallistunut HMS Malaya.
Välimeren laivaston komentaja kokosi komentoonsa osaston ja jakoi sille tehtävät:

* Force A (Välimeren laivaston komentaja)
	+ *HMS Warspite*
		- 15 tuuman pääaseet: Capuzzon keskitysalue
		- 6 tuuman apuaseet: Kaikki näkyvät kohteet Marsa el Ramlan ympäristössä
	+ *HMS Kent*
		- 8 tuuman pääaseet: tykistö Marsa el Ramlan länsi ja luoteispuolella
* Force B (1. Taistelulaivaviirikön komentaja)
	+ *HMS Malaya*
		- 15 tuuman pääaseet: Bardian ammusvarastoalue
		- 6 tuuman apuaseet: varuskunta ja lennätinasema
	+ *HMS Ramillies*
		- 15 tuuman pääaseet: varuskuntakorjaamo ja ammusvarasto
		- 6 tuuman apuaseet: varuskunta

Operaatio saatiin toteutettua suunnitelman mukaisesti. Italian rannikkopuolustus yritti karkottaa hyökkääjät neljän tuuman tykeillä, mutta niiden kantama ei riittänyt, jolloin lähimmät osumat havaittiin noin 1000 jaardin päässä aluksista.

Ilmakuvissa havaittiin Capuzzon ja eteläisten puolustusvalmistelujen saaneen osumia, mutta kaupungin vauriot havaittiin vähäisiksi.

Lähteet
-------

* Page Christopher (toim.): *The Royal Navy and the Mediterranean Volume I: September 1939 – October 1940*. Lontoo: Whitehall History Publishing, 2002. ISBN 0-7146-5179-6. (englanniksi)

### Viitteet

1. 1 2 3  The Royal Navy and the Mediterranean Volume I: September 1939-October 1940 s. 63
2. 1 2  The Royal Navy and the Mediterranean Volume I:September 1939-October 1940 s. 64
**Operaatio Oboe Two** oli liittoutuneiden koodinimi operaatio Oboeen kuuluvassa operaatiossa, jonka tavoitteena oli vallata Japanin Kaakkois-Aasiassa valloittamat alueet takaisin. Oboe Two oli operaation kolmas ja viimeinen vaihe, jossa liittoutuneiden tavoitteena oli vallata Balikpapanin öljykentät takaisin japanilaisilta.

Taustaa
-------

Borneon taistelujen jälkeen vuonna 1942 Japani sai haltuunsa Balikpapanin öljykentät Borneon saaren itärannikolla. Vuonna 1945 liittoutuneiden aloittaman Operaatio Oboen, yhtenä tavoitteena oli vallata Balikpapan takaisin japanilaisilta.

Australian 7. divisioonan sotilasjoukkoja Balikpapanilla.

Tapahtumat
----------

Suurimpaan operaatioon Balikpapanilla osallistui liittoutuneiden yli 33 000 hengen armeija. 1. heinäkuuta 1945 Australian maavoimat laskeutuivat muutaman kilometrin päähän Balikpapanista. Maavoimat sai tulitukea ilma- ja merivoimilta ja japanilaiset eivät pystyneet vastaamaan liittoutuneiden hyökkäykseen. Lukumäärältään vähäisemmät japanilaisjoukot olivat alusta alkaen taistelun alakynnessä ja 21. heinäkuuta mennessä japanilaiset joutuivat vetäytymään maan sisäosan viidakoihin. Japanilaiset tekivät viidakosta käsin joitakin iskuja liittoutuneita vastaan, mutta Australian johtama sotilasoperaatio oli liittotuneille menestys.

Lähteet
-------

1. 1 2  Chen, Peter C.: Borneo Campaign World War II Database. Viitattu 19.10.2014. (englanniksi)
2. 1 2  The landings ww2australia.gov.au.  Arkistoitu 6.3.2017. Viitattu 19.10.2014. (englanniksi)
3. ↑  Chen, Peter C.: Dutch East Indies Campaign, Borneo World War II Database. Viitattu 19.10.2014. (englanniksi)
4. ↑  Balikpapan Australian war memorial. Viitattu 18.10.2014. (englanniksi)
**Luis Rubiños Cerna** (s. 31. joulukuuta 1940) on uransa jo päättänyt perulainen jalkapallomaalivahti.

Rubiños edusti Perun jalkapallomaajoukkuetta vuosina 1963-1972 pelaten 38 ottelua. Hän oli maajoukkueen ykkösmaalivahtina vuoden 1970 MM-kilpailuissa Meksikossa, jossa Peru selviytyi puolivälieriin. Puolivälierissä tuleva maailmanmestari Brasilia oli kuitenkin parempi 2-4 -lukemin. Rubiños sai ottaa osan tappiosta omaan piikkiin, sillä kolme Brasilian maalia meni melko helposti hänen selkänsä taakse ja Peru hallitsi peliä suurimman osan ajasta. Tuota peliä lukuun ottamatta Rubiños esiintyi turnauksessa varsin hyvin.

Seuratasolla Rubiños pelasi koko uransa, joka kesti vuodesta 1961 vuoteen 1977, kotimaassaan Perussa pääsarjatasolla. Hän edusti Perussa suurimman osan ajastaan Sporting Cristalia. Rubiños pelasi myös Defensor Limassa, Universitario de Deportes Limassa ja Carlos Mannucci Trujillossa.

Lähteet
-------

* Luis Rubiños Transfermarkt-sivustolla (englanniksi)
* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Pommituksen jäljet näkyvät vesitornin seinässä.
**Simolan pommitus** tapahtui jatkosodan aikana 19.–20. kesäkuuta 1944, kun Neuvostoliiton ilmavoimat pommittivat kolmeen otteeseen Simolan rautatieasemaa ja Etu-Simolan pysäkkiä. Pommitukset liittyvät Neuvostoliiton kesäkuussa Kannaksella aloittamaan suurhyökkäykseen ja niillä pyrittiin estämään rautatieliikenne suomalaisten selustassa. Pommituksessa kuoli ainakin 142 ihmistä, heistä noin puolet oli siviilejä ja loput sotilaita, virkailijoita ja neuvostoliittolaisia sotavankeja. Haavoittuneita oli ainakin 150.

Pommitus tapahtui kolmessa vaiheessa. Ensimmäinen pommitus oli maanantai-iltana 19. kesäkuuta noin kello 20 aikaan, toinen pommitus tapahtui tiistaina 20. kesäkuuta kello 7 jälkeen aamulla ja kolmas pommitus tiistai-iltana noin kello 20. Ensimmäinen pommitus oli tuhoisin – siinä kuoli 101 ihmistä. Paikallisen kaupan kellariin osunut pommi surmasi kerralla yli 40 ihmistä.

Pommituksessa paloi 15 taloa ja 23 taloa vaurioitui. Simolan ja Etu-Simolan ratapihoilla tuhoutui tai vaurioitui raiteita ja vaihteita ja lisäksi 2 veturia ja 63 vaunua tuhoutui tai vaurioitui. Rautatieliikenne saatiin kuitenkin pian jatkumaan.

Simolan pommituksen jäljet näkyvät yhä Simolan aseman vanhan veturien vesitornin tiiliseinissä. Torni on säilytetty pommituksen uhrien muistomerkkinä.

Lähteet
-------

1. ↑  Simolan suurpommituksesta 70 vuotta: "Kyllä se oli surkian näköstä kattoa" Yle uutiset 12.6.2014 (Arkistoitu – Internet Archive)
2. ↑  Heikki Kauranne: Simolan pommitukset 18.–20.6.1944
***The Good Father*** ( jap. この子は邪悪, *Kono ko wa jaaku*) on vuonna 2022 ensi-iltansa saanut japanilainen jännityskauhuelokuva, jonka on ohjannut ja käsikirjoittanut Shō Kataoka ja jonka pääroolia esittää Sara Minami.

Juoni
-----

Viisi vuotta sitten psykoterapeutti Shiro Kubo (Hiroshi Tamaki) perheineen joutui auto-onnettomuuteen. Hänen vaimonsa Mayuko on edelleen sairaalassa koomassa, ja hänen nuorempi tyttärensä Luna sai niin pahoja palovammoja, että viettää kaiken aikansa kotona ja käyttää kasvonsa peittäviä naamioita. Kubo itse kävelee nyt ontuen. Hänen vanhempi tyttärensä Hana (Sara Minami) selvisi ilman vammoja, mutta kärsii traumasta ja on lakannut käymästä koulua.

Hana ystävystyy kanssaan samanikäisen lukiolaispoika Junin (Ryusei Onishi) kanssa. Jun tutkii outoa ilmiötä, jossa monet ihmiset kaupungissa ovat näennäisesti menettäneet inhimillisyytensä ja myös kykynsä kävellä ja puhua; myös hänen oma äitinsä on joutunut ilmiön uhriksi. Jun alkaa epäillä, voisiko Hanan isällä olla jotain tekemistä ilmiön kanssa.

Eräänä päivänä Hanan isä tuo kotiin naisen (Yuki Sakurai), jonka hän sanoo olevan heidän ihmeen kaupalla koomasta herännyt äitinsä. Hana ei kuitenkaan pääse eroon tunteesta siitä, että jokin on pielessä ja että tämä nainen näyttää aivan erilaiselta kuin hänen muistamansa äiti.

Näyttelijät
-----------

|  |  |  |
| --- | --- | --- |
|  Sara Minami  | … |  Hana Kubo
  |
|  Ryusei Onishi  | … |  Jun Yotsui
  |
|  Yuki Sakurai  | … |  Mayuko Kubo
  |
|  Hiroshi Tamaki  | … |  Shiro Kubo
  |
|  Sakura Watanabe  | … |  Luna Kubo
  |
|  Rina Sakuragi  | … |  Mayuko Kubo
  |
|  Miyoko Inagawa  | … |  Junin isoäiti
  |
|  Ryutaro Ninomiya  | … |  
  |

Palkinnot
---------

* Fantasporto 2022: Fantasiatuomariston erikoismaininta

Lähteet
-------

1. ↑  The Good Father - TabiCine Ltd *tabicine.fi*. Viitattu 12.3.2024.
2. ↑  南沙良、主演映画で暗い過去持つヒロインに挑戦 なにわ男子・大西流星が単独で映画初出演 *ORICON NEWS*. Viitattu 4.3.2024.
3. ↑  南沙良、大西流星（なにわ男子）出演 世にも奇妙な家族の映画『この子は邪悪』ティザービジュアル＆特報映像公開 *ぴあ*.  16.5.2022. Viitattu 4.3.2024. ja

Ulkoiset linkit
---------------

* Virallinen verkkosivusto (japaniksi)
**Maria Liisa Melin** (o.s. **Korpikoski**, 22. kesäkuuta 1948 Kurikka – 26. heinäkuuta 2013 Helsinki) oli suomalainen yksityisyrittäjä ja julkisuuden henkilö. Hän työskenteli ravintola- ja kiinteistöalalla. Melin oli eräs Suomen tunnetuimmista seurapiirihahmoista 1980-luvulla, eritoten hänet muistetaan yhtenä Itsenäisyyspäivän vastaanoton kuvatuimmista vieraista.

Maria Melin avioitui kansanedustaja Ingvar S. Melinin kanssa 1973. Pariskunnalle syntyi kolme lasta (s. 1973, 1975 ja 1977). Melin yritti itsekin politiikkaan: hän oli RKP:n kunnallisvaaliehdokkaana Helsingissä vuosina 1988 ja 1992, muttei tullut valituksi. Melin ja hänen miehensä Ingvar S. Melin muuttivat erilleen, mutta eivät koskaan virallisesti eronneet. Maria Melinin elämänkumppanina 1990-luvulta lähtien oli arkkitehti Vladimir Tomevski (k. 2013).

Melin näytteli Vääpeli Körmyn vaimoa viidessä Körmy-elokuvassa vuosina 1990–1997.

Melinin ja hänen puolisonsa viimeinen leposija on Kulosaaren hautausmaalla, korttelissa 18.

Lähteet
-------

1. 1 2  Väliaho, Tuomo: Maria Melin - Muistokirjoitus - Muistot *Helsingin Sanomat*.  Arkistoitu 31.5.2014. Viitattu 30.05.2014.
2. ↑  HS.fi (Arkistoitu – Internet Archive)
3. ↑  Eduskunta.fi
4. ↑  Maria Virkkula: Maria Melinin kuolemasta 5 vuotta: seurapiirikaunottaresta kuoriutui älykäs bisnesnainen – "Hän ei ollut mikään cocktailbimbo" *Ilta-Sanomat*.  28.7.2018. Viitattu 9.9.2019.
5. ↑  Elonet.fi

Aiheesta muualla
----------------

* Maria Melin Elonetissä.
* MTV3.fi

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
*Tämä artikkeli käsittelee vesimuodostumaa. Sanan muita merkityksiä on täsmennyssivulla.*
Claude Monet, 1916–1919.
Puolangan Kalliolampea syksyllä 2008. Lammen pinta-ala on runsaat 10 ha.
Kotalampi Jyväskylän Keltinmäessä. Lammen pinta-ala on runsaat 2 ha.
Lampi Puolassa.
Lampi West Yellowstonessa Montanassa.
**Lampi** on järveä pienempi makean veden allas.

Lampi vesistönä
---------------

Lammen kokorajaa on vaikea tarkasti määritellä, erityisesti suhteessa pikkujärveen. Lampea pienempiä ovat kuitenkin lammikko ja lätäkkö, joille on tyypillistä, että niissä on vettä vain osan vuotta. Lammet ovat niin matalia, että niissä ei esiinny lämpötilan kerrostuneisuutta toisin kuin järvissä, vaan koko vesimassa sekoittuu tuulen takia. Pohjoisessa ne saattavat jäätyä pohjaa myöten, josta seuraa talvinen happikato.

Erään määritelmän mukaan vesialue on lampi jos läpimitta on alle 200 m.

Lampi paikannimissä
-------------------

Paikannimien perusosina *lampi* ja *järvi* esiintyvät vaihtelevasti. Joskus samoillakin paikkakunnilla voi olla pinta-alaltaan suurempia nimessään perusosan *lampi* sisältäviä vesimuodostumia kuin pienimmät nimessään perusosan *järvi* sisältävät vesimuodostumat. Kunnan nimen loppuosana *lampi* on paljon harvinaisempi kuin *järvi*.

Lammen ekologiaa
----------------

Kalattomissa lammissa perustuotanto keskittyy pohjan lähellä elävään levämattoon ja sen mikrobimassoihin. Ajoittain sekoittuminen riuhtaisee levämassaa pintaan. Eläinplankton syö tätä, ja hyönteiset, muun muassa sääskentoukat ja kovakuoriaiset, toimivat petoina. Lammessa voi elää myös kaloja, esimerkiksi ruutanoita. Lampien veden vihreä väri keväisin johtuu leväkasvustoista. Levien rehevöityminen johtaa lammen samentumiseen ja veden laadun huonenemiseen. Tämä aiheuttaa epätasapainoisuutta lampiekosysteemissä, mikä on haitaksi lammen kaloille.

Lähteet
-------

1. ↑  Facta 2001 osa 7 s. 327
2. ↑  Lammen vihreä vesi: syyt ja korjaavat toimet Zoo experte. Viitattu 25.3.2024.

Aiheesta muualla
----------------

* Kuvia tai muita tiedostoja aiheesta **Lampi** Wikimedia Commonsissa
**Kettuki** on valtakunnallinen järjestö erityistaiteen alalla. Vuonna 2002 perustetun Kettuki ry:n (vuoteen 2016 saakka Kehitysvammaisten taiteilijoiden tuki ry) toiminnan tavoitteena on tehdä kehitysvammaisten ja muiden erityistä tukea tarvitsevien henkilöiden taidetta tunnetuksi ja kohottaa taiteenalan arvostusta. Kettuki tekee työtä parantaakseen erityistä tukea tarvitsevien henkilöiden mahdollisuuksia kuvataiteen opiskelussa, harrastamisessa ja taiteen ammattimaisessa harjoittamisessa. Toiminnan keskeisenä tavoitteena on auttaa erityistä tukea tarvitsevia taiteilijoita ja taiteen tekijöitä yhdenvertaiseen asemaan muiden taiteilijoiden kanssa.

Toiminta
--------

Kettuki ylläpitää maanlaajuista erityistaidetoimijoiden verkostoa, antaa asiantuntija-apua, toimii tietopankkina ja tiedottaa alan tapahtumista maanlaajuisesti. Lisäksi Kettuki pyrkii aktiivisesti vaikuttamaan päättäjiin ja viranomaistahoihin sekä kustantaa erityistaidetoimintaan liittyviä julkaisuja.
Kettuki valitsee vuosittain Vuoden taiteilijan sekä myöntää Taideteko -palkinnon ansioituneelle henkilölle tai yhteisölle, joka on toiminnallaan edistänyt erityistä tukea tarvitsevien henkilöiden taidetta ja kulttuuria.

Kettukin toimisto sijaitsee Hämeenlinnassa, missä Kettuki järjestää taidetoimintaa erilaisten kurssien muodossa.
Kettuki ry on saanut opetus- ja kulttuuriministeriön avustusta vuodesta 2008 lähtien.

### Kansainvälinen toiminta

Kettuki pyrkii tekemään suomalaista erityistaidetoimintaa tunnetuksi myös Suomen rajojen ulkopuolella. Kettuki tekee kansainvälistä yhteistyötä erilaisten projektien ja hankkeiden muodossa ja on jäsenenä European Outsider Art Association (EOA) -verkostossa.

Kettuki hallinnoi pohjoismaista Nordic Outsider Art -yhteistyöhanketta, joka rakentuu viiden pohjoismaisen outsider-taiteen toimijan yhteistyölle. NOA-verkoston tavoitteena on vahvistaa toimijoiden välistä yhteistyötä ja kehittää yhteistoiminnallisesti innovatiivisia ja laadukkaita menetelmiä erityistaidetaidestudioiden toimintaan. NOA-projektia rahoittavat Pohjoismainen kulttuurirahasto ja Pohjoismainen kulttuuripiste.

Lähteet
-------

1. ↑   (Arkistoitu – Internet Archive)
2. ↑   (Arkistoitu – Internet Archive)
3. ↑   (Arkistoitu – Internet Archive)
4. ↑
5. ↑
6. ↑   (Arkistoitu – Internet Archive)
7. ↑   (Arkistoitu – Internet Archive)
8. ↑   (Arkistoitu – Internet Archive)
Jyväskylän seminaarin miesopettajia vuonna 1878. Takarivissä oikealla Canth, vasemmalla puolellaan K. G. Göös
**Johan Ferdinand Canth** (23. marraskuuta 1835 Siuntio – 13. heinäkuuta 1879 Jyväskylä) oli Jyväskylän seminaarin luonnontieteen lehtori (vuosina 1872−1875 myös seminaarin varajohtaja) ja Minna Canthin aviopuoliso.

Elämä
-----

Johan Ferdinand Canthin vanhemmat olivat Karl Fredrik Canth (1798–1849) ja Anna Forselius (1797–1871). Isä Karl oli Pälkäneen kappalainen.
J. F. Canth valmistui ylioppilaaksi vuonna 1857 ja filosofian kandidaatiksi vuonna 1862. Minna Canthin kanssa hän avioitui Kuopiossa syyskuussa 1865. Jyväskylän seminaarissa työskennellessään vuonna 1871 Canth osti yhdessä kollega, lehtori K. G. Göösin ja samana vuonna Keski-Suomi-lehden perustaneen Heikki Fabian Helmisen kanssa piirilääkäri Wolmar Schildtiltä Jyväskylän kirjapainon, jossa Keski-Suomi-lehteä alettiin painaa. Kirjapaino myytiin myöhemmin Göösin ja Alexander Georg Weilinin (myös jyväskyläläinen opettaja) perustamalle Weilin+Göös-yhtiölle.

Kirjallista tuotantoa
---------------------

* Kemia : koululle ja itsekseen oppimiseksi. Lyhennetty suomennos. (Kirjoitettu yhdessä August Bertheltin kanssa) Jyväskylä : K. Göös ja K. 1872.
* Keskustelut toisessa julkisessa Suomen kansakoulukokouksessa / pöytäkirjaan laatinut J. F. Canth. Jyväskylä : Weilin ja Göös, 1873.
* Luonnon-opillinen osviitta : kansakoulujen tarpeeksi. Jyväskylä : Weilin & Göös, 1871.
* Physikin opasto / alkeisopetuksen tarpeeksi toim. J.F.C. Tampere : Hagelberg, 1867.

Lähteet
-------

1. ↑
2. ↑  Kansalliskirjaston tietokanta Kansalliskirjasto. Viitattu 7.4.2012. [vanhentunut linkki]


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
Nokkalan Majakka sijaitsee laiturialueella
**Nokkalan Majakka** on kahvila-ravintola Matinkylän Nuottaniemessä Etelä-Espoossa. Se sijaitsee Rantaraitin varrella Nokkalanniemen venesataman yhteydessä Suomenlahden rannalla. Matinlahden uimaranta levittäytyy välittömästi Nokkalan Majakan pohjoispuolella, uimarannan koillispäässä on Café Merenneito.

Nokkalan Majakan vaiheet liittyvät Nokkalan venesataman laajentamiseen. Alueelle tehtiin tilavaraus uudelle kahvilarakennukselle. Sijainti asetti tiukat rajat rakennuksen toteuttamiselle, joten ratkaisuna oli yksikerroksinen rakennus, jossa on merelliseen ympäristöön mukautettu kattoterassi. Terassille vievä kierreportaikko suojattiin lamellipuulla, jolloin syntyi majakkaa muistuttava arkkitehtoninen elementti.

Nokkalan Majakan kehys on painumatonta hirttä, joka mahdollisti ensimmäisen kerroksen panorama-ikkunat nykyaikaisin, kevyin liitoksin. Julkisivu on kalteva ja mäntypaneloitu.

Nokkalan Majakan rakentaminen kesti noin kahdeksan kuukautta.

Espoon saaristoliikenteen lautat pysähtyvät Nokkalan Majakan tuntumassa. Aivan Majakan vieressä on yksi Helsingin "citypyörien" terminaaleista.

Lähteet
-------

1. ↑  Nokkalan Majakka Espoon opaskartalla
2. 1 2  Nokkalan Majakka *Rakennusfakta.fi*. RakennusFakta.fi / RPT Byggfakta Oy.  Arkistoitu 13.11.2020. Viitattu 3.11.2020.
3. 1 2 3 4 5  Kahvila Nokkalan Majakka – Modernia puurakentamista merellisessä ympäristössä. *Honka.fi*. Honkarakenne Oyj. Viitattu 15.3.2024.


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Nokkalan Majakka (Q101567389)ohje |
| --- |
|  |
| esiintymä kohteesta | rakentaminen, kahvila |
|  |
| valtio | Suomi |
|  |
| sijaitsee hallinnollisessa alueyksikössä | Espoo |
|  |
| sijainti | Matinkylä |
|  |
| koordinaatit | 60°08′53″N 24°45′18″E﻿ / ﻿60.148°N 24.755°E﻿ / 60.148; 24.755 |
|  |
|  |

 |
Unetšan vaakuna vuodelta 1986.
**Unetša** (ven. Уне́ча) on kaupunki Brjanskin alueella Venäjällä. Se sijaitsee Dneprin vesistöön kuuluvan Unetšajoen yläjuoksulla 140 kilometriä Brjanskista lounaaseen. Kaupunki on Unetšan piirin keskus. Siellä risteytyvät Brjanskiin, Gomeliin, Oršaan ja Hutor-Mihailovskiin johtavat rautatiet. Asukkaita on 26 500 henkeä (vuonna 2009).

Paikkakunta on saanut alkunsa vuonna 1887 perustetusta rautatieasemasta. Vuonna 1929 siitä tuli risteysasema. Kaupunginoikeudet Unetša sai vuonna 1940. Toisen maailmansodan aikana se oli saksalaisten miehittämä. Nykyään siellä on rautatieliikennettä palvelevia yrityksiä, elintarviketeollisuutta ja sähkölaitetehdas.

Unetšassa sijaitsee eräs Keski-Euroopan energiahuollolle tärkeän Družba-öljyputken pumppuasemista. Sieltä lähtee myös tämän öljyputken sivuhaara Valko-Venäjän Kastsjukovitšyyn ja edelleen Navapolatskin öljynjalostamolle, jossa putkisto jakautuu Latviaan ja Liettuaan. Unetša on lisäksi rakenteilla olevan Itämeren öljyputkiston lähtöpiste. Tällä Venäjän uudella öljyputkistolla pyritään kuljettamaan jo vuoden 2012 lopussa merkittävästi raakaöljyä Suomenlahden rannalle Laukaansuun satamaan..

Lähteet
-------

1. 1 2  *Goroda Rossii: entsiklopedija*, s. 494. Moskva: Bolšaja Rossijskaja Entsiklopedija, 1994. ISBN 5-85270-026-6.
2. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 8.1.2010. (venäjäksi)
3. ↑  Map of BPS-2 route  2009. transneft.ru.  Arkistoitu 8.2.2011. Viitattu 7.1.2010. (venäjäksi)
4. ↑  Baltic Pipeline System-2 oil pipeline (Stroytransgazin sopimus Transneftin kanssa uuden öljyputken rakentamisesta (osahanke) - Baltic Pipeline System-2)  17.9.2009. stroytransgaz.com.  Arkistoitu 27.9.2011. Viitattu 7.1.2010. (englanniksi)
5. ↑  Putin forges ahead with BPS-2, avoids Belarus  19.5.2008. The Media Company S.A.  Arkistoitu 21.5.2008. Viitattu 7.1.2010. (englanniksi)

Aiheesta muualla
----------------

* Unetšan piirin sivusto (venäjäksi)
* Epävirallinen kaupunkisivusto (venäjäksi)
**Kimmo Sainio** (s. 6. huhtikuuta 1979) on suomalainen radiojuontaja. Hän juonsi HitMix-radiokanavalla vuosina 2017–2020, kunnes hänet yllättäen irtisanottin. Aiemmin hän juonsi Metro FM:n aamua Juha Perälän kanssa. Sainio on juontanut aiemmin myös Radio Suomipopin keskipäivää. 

Sainio aloitti Ysäri-radiokanavalla helmikuussa 2021. Nykyään (kevät 2024) Sainio työskentelee Bauer Medialla Bassoradion ja Suomiräpin musiikkipäällikkönä. Sainio erosi alkuvuodesta 2024 puolisostaan Kristasta, jonka kanssa oli yhdessä 16 vuotta. Heillä on yhteinen lapsi, joka eron jälkeen asuu vuorotellen kummankin vanhemman luona.

Lähteet
-------

* Kimmo Sainio / Juontajat - Suomipop *radiosuomipop.fi*.

### Viitteet

1. ↑  Kolme radiojuontajaa sai potkut – näin Nelosen johto kommentoi *Iltalehti*.  1.12.2020. Viitattu 18.12.2020.
2. ↑  Juontaja Kimmo Sainiolle yllätyspotkut radiosta: "Palkankorotus muuttuikin irtisanomiseksi" *www.iltalehti.fi*. Viitattu 30.11.2020.
3. ↑  Kimmo Sainio Ysäri-radioon – Erikoinen lähetysaika ei haittaa: "Illat ja yöt on mystistä aikaa" *Iltalehti*.  3.2.2021. Viitattu 13.3.2021.
4. ↑  Radiojuontaja Kimmo Sainio erosi *www.iltalehti.fi*. Viitattu 12.3.2024.
**Paholaisen enkelit** (*The Tarnished Angels*) on Douglas Sirkin ohjaama yhdysvaltalainen draamaelokuva vuodelta 1957. William Faulknerin romaaniin perustuva mustavalkoinen melodraama kertoo 1930-luvun lama-aikana Yhdysvaltoja kiertävän taitolentäjän perheestä ja sen kanssa ystävystyvästä lehtimiehestä. Pääosissa näyttelevät Rock Hudson, Robert Stack, Dorothy Malone ja Jack Carson.

Vastaanotto
-----------

Mikael Fränti tunnusti elokuvan tv-esityksen alla *Helsingin Sanomissa* vuonna 1992, että elokuva on parempi kuin hän muistikaan. Hänestä se kuvaa tarkasti 1930-luvun pulavuosien tunnelmaa ja kolmiodraaman henkilöhahmot ovat realistisen raadollisia, toisin kuin Sirkin muissa melodraamoissa.  *Tv-maailma*-lehdessä vuonna 2024 Pertti Avola kirjoitti *Paholaisen enkelien* osoittautuneen Sirkin parhaimpiin ja verevimpiin kuuluvaksi melodraamaksi, jota myös kirjailija Faulkner piti parhaana oman tarinansa elokuvasovituksista. Hän antoi elokuvalle neljä tähteä viidestä.

Lähteet
-------

1. ↑  Teeman kevään 2024 elokuvat *Yle Teema*.  11.12.2023. Viitattu 1.3.2024.
2. ↑  Fränti, Mikael: Ilmojen enkelit pyörivät New Orleansin halun kehässä huimassa melodraamassa.  *Helsingin Sanomat*, 15.11.1992, s. 75. Näköislehti (maksullinen).
3. ↑  Avola, Pertti: Viikon tv-elokuvia.  *Tv-maailma*, 2024, nro 8, s. 5–7. Helsinki:  Otavamedia.
**Iago Aspas Juncal** (s. 1. elokuuta 1987 Moaña, Pontevedra, Galicia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Celtaa ja on pelipaikaltaan hyökkääjä.

Seurajoukkueura
---------------

Aspas pelasi vuosina 2006–2009 Celta Vigon reservijoukkueessa Celta Vigo B:ssä. Pelaamissaan 84:ssä Segunda División B:n ottelussa hän teki 11 maalia. Kaudella 2007–2008 Aspas pelasi myös yhden ottelun Celta Vigon edustusjoukkueessa Segunda Divisiónissa. Seuraavalla kaudella otteluja edustusjoukkueessa kertyi kolme, joissa hän teki kaksi maalia.

Aspas jatkoi seuraavina vuosina Celta Vigon edustusjoukkueessa. Kaudella 2009–2010 hän pelasi 36 ottelua tehden viisi maalia ja seuraavalla kaudella 28 ottelua tehden neljä maalia. Kaudella 2011–2012 Aspas teki pelaamissaan 35 ottelussa 23 maalia ja Celta Vigo nousi kauden päätteeksi Primera Divisióniin.

Aspas pelasi ensimmäisen ottelunsa Primera Divisiónissa 18. elokuuta 2012 Málagaa vastaan. Ensimmäisen maalinsa hän teki kolmannessa ottelussaan 1. syyskuuta 2012 Osasunan verkkoon.

14. heinäkuuta 2014 Aspas siirtyi kauden kestävällä lainasopimuksella Sevillaan. Kauden jälkeen Sevillalla on mahdollisuus tehdä siirrosta pysyvä 6 miljoonalla eurolla.

Lähteet
-------

1. ↑  Iago Aspas jugará como cedido en el Sevilla Marca. Viitattu 15.7.2014. (espanjaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Iago Aspas**.
* Iago Aspas BDFutbol-sivustolla (englanniksi)
* Iago Aspas Transfermarkt-sivustolla (englanniksi)

Celta Vigo – Primera División
1 Marchesín |
2 Mallo |
3 Mingueza |
4 Núñez |
5 Óscar |
6 Suárez |
7 Pérez |
8 Beltrán |
9 Paciência |
10 Aspas |
11 Cervi |
13 Villar |
14 Tapia |
15 Aidoo |
16 Baeza |
17 Galán |
19 Swedberg |
20 Kevin |
21 Solari |
22 Mina |
23 de la Torre |
Valmentaja Coudet

Espanjan joukkue – Jalkapallon MM-kilpailut 2018
1 De Gea |
2 Carvajal |
3 Piqué |
4 Nacho |
5 Busquets |
6 Iniesta |
7 Saúl |
8 Koke |
9 Rodrigo |
10 Thiago |
11 Vázquez |
12 Odriozola |
13 Arrizabalaga |
14 Azpilicueta |
15 Ramos |
16 Monreal |
17 Aspas |
18 Alba |
19 Costa |
20 Asensio |
21 Silva |
22 Isco |
23 Reina |
Valmentaja Hierro
Aribert Reimann
**Aribert Reimann** (s. 4. maaliskuuta 1936 Berliini; d. 14. maaliskuuta 2024) on saksalainen säveltäjä ja pianisti.

Elämä ja ura
------------

Reimann kasvoi musikaalisessa perheessä ja sävelsi ensimmäiset yksinlaulunsa 10-vuotiaana. Ylioppilastutkinnon vuonna 1955 suoritettuaan hän opiskeli sävellystä Boris Blacherin ja Ernst Peppingin sekä pianonsoittoa Otto Rauschin johdolla. Samalla hän työskenteli korrepetiittorina. Hän opiskeli myös musiikkitiedettä Wienissä. Ensimmäiset konserttinsa pianistina ja liedsäestäjänä Reimann piti vuonna 1957. Vuonna 1959 kantaesitettiin hänen balettinsa *Stoffreste*. Musiikkiteatteri ja lied ovatkin olleet Reimannin taiteellisen kehityksen ytimessä. Hän toimi pitkään Dietrich Fischer-Dieskaun säestäjänä.

Reimann oli vuosina 1974-1983 professorina Hampurin musiikki- ja teatteriyliopistossa. Sittemmin hän on toiminut professorina Berliinin taiteiden yliopistossa. Reimann on saanut monia palkintoja ja tunnustuksia, kuten Bundesverdienstkreuzin ja vuonna 2011 Ernst von Siemens -musiikkipalkinnon.

Tuotanto
--------

Reimannin oopperoista ensimmäinen oli vuonna 1965 Kielissä kantaesitetty August Strindbergiin tekstiin pohjautuva *Ein Traumspiel* (1965). Muihin Reimannin oopperoihin kuuluu *Lear* (1978). Yksinlauluja Reimann on säveltänyt muiden muassa Paul Celanin, James Joycen, Joseph von Eichendorffin ja Louise Labén sanoihin. Hänen tuotantoonsa kuuluu myös kamarimusiikkia sekä konserttoja ja muuta orkesterimusiikkia. Reimann on hyödyntänyt usein sarjallisuutta dramaattisessa kontekstissa. Hän on käyttänyt toisinaan graafista nuotinnusta.

Lähteet
-------

1. 1 2 3  Aribert Reimann AllMusic
2. 1 2 3  Aribert Reimann Schott Music


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Suomi (KANTO)
* Yhdysvallat
* Ruotsi
* Latvia
* Tšekki
* Australia
* Alankomaat
* Puola

 |
|  |
| Taiteenala | 
* ADK
* BRAHMS
* MusicBrainz

 |
|  |
| Henkilöt | 
* BMLO
* Deutsche Biographie

 |
|  |
| Muut | 
* Europeana
* RISM
* SNAC
* IdRef

 |

 |
**Tasavallan aukio** (tšk. *Náměstí Republiky*) on aukio Tšekin pääkaupungissa Prahassa. Sen yhteydessä sijaitsee muun muassa Prahan kunnantalo sekä kauppakeskus Palladium.

Nimi
----

Aukio tunnettiin aluksi nimellä *Josefské* läheisen Pyhän Joosefin kirkon mukaan. Vuonna 1916 se uudelleennimettiin Frans Joosef I:n aukioksi silloisen Itävallan keisarin mukaan. Tšekkoslovakian itsenäistymisen jälkeisenä vuonna se muutettiin nykyäänkin käytössä olevaksi Tasavallan aukioksi. Natsi-Saksan miehityksen aikaan aukio tunnettiin Hybernská-aukiona. Sen vanha nimi palautettiin kuitenkin käyttöön vuonna 1945.

Sijainti
--------

Tasavallan aukio sijaitsee aivan Uudenkaupungin ja Vanhankaupungin rajalla. Hallinnollisesti se kuuluu kokonaisuudessaan Praha 1:n kaupunginosaan. Sen yhdistää Venceslauksen aukioon Na Příkopě -kävelykatu.

Historia
--------

Prahan kunnantalo
Ruutiportti
Nykyisen Tasavallan aukion historia ulottuu aina 1300-luvulle kun se luotiin Uuden- ja Vanhankaupungin alueiden erottaneen muurin ja vallihaudan yhteyteen. Tältä ajalta on säilynyt muun muassa Ruutiportti, joka on yhä yksi Prahan suosituimmista nähtävyyksistä.

Nykyisen muotonsa se sai 1860-luvulla kun Prahan kaupunginmuuri purettiin uusien talojen ja teiden tieltä. Tältä ajalta on muun muassa vuosina 1902–1913 rakennettu suuri jugend-tyylinen Prahan kunnantalo.

Itsenäisen Tšekkoslovakian perustamisen jälkeen Tasavallan aukio sai nykyisen nimensä. Tällöin siitä myös suunniteltiin rakennettavan uuden tasavallan symboolinen keskus. Suurin osa suunnitelmista ei kuitenkaan lopulta toteutunut. Näkyvin monumentti sotienväliseltä ajalta on Tšekin keskuspankin rakennus.

Kommunismin aikana aukiolle avattiin muun muassa maan silloin suurin kauppakeskus Kotva. 1980-luvulla aukiolle rakennettiin samanniminen metroasema. 2000-luvun alussa alueella tehtiin mittavia arkeologisia tutkimuksia ja kauppakeskus Palladium avattiin syksyllä 2007.

Liikenne
--------

Tasavallan aukion lävitse kulkevat raitiovaunulinjat 1, 2, 6, 8, 25 ja 26 sekä yölinjat 91, 94 ja 96. Prahan metrolinja B pysähtyy Náměstí Republikyn metroasemalla.

Nähtävyydet
-----------

* Ruutiportti (*Prašná brána*)
* Prahan kunnantalo (*Obecní dům*)
* Hybernia teatteri (*Divadlo Hybernia*)
* Kotva (*kauppakeskus*)
* Palladium (*kauppakeskus*)
* Tšekin keskuspankin rakennus

Lähteet
-------

1. 1 2 3  náměstí Republiky *Prague.eu*. Viitattu 7.3.2024. (tšekiksi)
2. 1 2  Náměstí Republiky *Avantgarde Prague*. Viitattu 7.3.2024. (tšekiksi)
3. 1 2  Náměstí Republiky *Mapy.cz*. Viitattu 7.3.2024. (tšekiksi)

Aiheesta muualla
----------------

* Kuvia tai muita tiedostoja aiheesta **Tasavallan aukio (Praha)** Wikimedia Commonsissa
Horde groupware on tyypillinen web-sovellus
**Web-sovellus** tai **verkkosovellus** on sovellusohjelma, jolla on verkkoselaimella käytettävä käyttöliittymä. Web-sovelluksen käyttöliittymä on toteutettu verkkosivujen tekoon käytettävillä tekniikoilla.

Webistä on kehittynyt uusi ohjelmistosuoritusalusta, jolla voidaan toteuttaa monen tasoisia teknisesti erilaisia sovelluksia.
Web-sovellukset voidaan jakaa kolmeen tekniseen vaikeustasoon*kenen mukaan?*:

* Teknisesti helpot web-sivustot (esimerkiksi Expression Web- tai Dreamweaver-toteutukset).
* Kevyet web-sovellukset (esimerkiksi sisällönhallinta).
* Raskaasti kuormitetut, kompleksiset web-sovellukset (esimerkiksi youtube.com, qq.com, facebook.com).

Ad-hoc-kehittämisprosessit eivät toimi suurissa kompleksisissa web-sovelluksissa.*kenen mukaan?* Monipuolisten ja monimutkaisten ohjelmistojen toteutukseen tarvitaan selkeitä prosesseja ja menetelmiä.*kenen mukaan?* Web-ohjelmistotekniikka tutkii menetelmiä ja prosesseja web-sovellusten laadun parantamiseksi.

Web-sovelluksien tekoon on useita web-sovelluskehyksiä, joita ovat esimerkiksi Django ja Ruby on Rails.

Teknologiat ja kehittäminen
---------------------------

Web-sovellusten kehittäminen on nykypäivänä mahdollista monilla eri työkaluilla. Web-kehittämistä voi tehdä koodieditorin (VS Code, XCode, Atom, tai vastaava) avulla sekä kehitettävän aplikaation ajamiseen tarvitaan myös serveri millä luotu koodi ajetaan. Serverin voi mahdollistaa esimerkiksi Codesandbox-työkalu, jolloin oman web-sovelluksen ajaminen on helppoa. Codesandboxin kaltaisten palveluiden avulla web-sovellusten luominen ja testaaminen on mahdollista suoraan selaimessa. Tällaiset ympäristöt ovat erityisen käteviä aloittelijoille, jotka haluavat kokeilla ideoitaan ilman monimutkaista asennusprosessia.

Web-sovellusten kehittämiseen on käytettävissä laaja valikoima teknologioita. Suosittuja nykyään käytössä olevia web-kehittämiseen tarkoitettuja ohjelmointikieliä voi käyttää esimerkiksi HTML, CSS tai JavaScriptiä. Nämä kolme ohjelmointikieltä luovat perustan web-sovellusten kehittämiselle. Kyseiset ohjelmointikielet ovat selainpuolen teknologioita. Palvelinpuolelle on omansa, kuten PHP, Python, Ruby tai Node.js. 

HTML käyttö kohdistuu web-sovellusten sisällön määrittämiseen ja CSS avulla web-sovelluksen eri komponenttien tyylejä pystyy muokkaamaan, jolloin sovelluksesta saa käyttäjäkokemusta parantavan. "JavaScript-kielen käyttö on lisääntynyt ja perinteisten tekniikoiden rinnalle on noussut uusia menetelmiä. JavaScript-pohjaisia komponentteja julkaistaan kiihtyvällä tahdilla". JavaScriptin ensimmäinen versio on julkaistu 1995 ja sitä kehitetään jatkuvasti edelleen. JavaScriptiä on helppo oppia ja sen käyttö kohdistuu web-sivujen toiminnallisuuksien ohjelmoimiseen.

Lähteet
-------

1. ↑  JavaScript Tutorial *www.w3schools.com*. Viitattu 26.7.2023. (englanniksi)
2. ↑  Joona Haavisto: Web-sovelluskehityksen modernit tekniikat  22.11.2016. Metropolia Ammattikorkeakoulu Insinööri (AMK) Tietotekniikan koulutusohjelma.
3. ↑  JavaScript Tutorial *www.w3schools.com*. Viitattu 26.7.2023. (englanniksi)
**Dragón** (**Santa Teresa de Jesus**) oli Espanjan laivaston vuonna 1745 vesille laskettu 60-tykkinen Conquistador-luokan kaksikantinen linjalaiva.

Valmistus
---------

*Pääartikkeli: Conquistador-luokka*
Alus tilattiin Real Astillerolta Havannasta, missä köli laskettiin 15. huhtikuuta 1744. Alus laskettiin vesille 2. toukokuuta 1745 ja otettiin palvelukseen 1. syyskuuta 1745.

Palvelus
--------

Alus lähti 25. lokakuuta 1745 Havannasta *Invenciblen*, *Reinan* ja *Conquistadorin* kanssa Cadiziin päällikkönään JdE Espínola. Sotalaivojen tehtävänä oli suojata saattuetta, joka kuljetti 7 miljoonan peson aarretta sekä elintarvikkeita. Alus palasi lokakuussa Havannaan. Se saapui *Reinan* kanssa Veracruziin, mistä ne palasivat Havannaan kuljettaen miljoonan peson aarteen.

Aluksen päällikkönä oli Manuel de Paz, jonka alaisuudessa alus osallistui Havannan taisteluun 12. lokakuuta 1748 torjuttaessa Knowles'n johtamaa Britannian kuninkaallisen laivaston hyökkäystä. Alus lähti 21. maaliskuuta 1749 *Real Familian* kanssa Cartagena de Indiaan, jonne ne saapuivat 14. toukokuuta 1749.

Alus osallistui seitsenvuotiseen sotaan ja Yhdysvaltain vapaussotaan.

Alus lähti 22. toukokuuta 1783 Havannasta Veracruziin JdE Borjan laivastossa, jossa oli muina sotalaivoina vain *San Leandro*. Alus ajoi karille 27. toukokuuta Campechessa Bajo Nuevossa. Se saatiin irrotettua 29. toukokuuta riutalta *San Leandron* avustamana, mutta alus kaatui myrskyaallokossa ja haaksirikkoutui. *San Leandro* pelasti 60 lukuun ottamatta miehistöstä, minkä jälkeen se palasi Veracruziin.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)
* Saint, Hubert, C. de: Ships of the line of the Spanish Navy (1714-1825) Part 1.  *Warship*, 1986, X. vsk, s. 65-69. Lontoo:  Conway Maritime Press. ISBN 0-85177-449-0.   (englanniksi)

### Viitteet

1. 1 2 3 4  Winfield et al 2023 s. 185-186
2. ↑  Saint, Hubert, C. de s. 66-68

*Conquistador*-luokan linjalaivat

|  |
| --- |
| *Conquistador* - *Dragón* |
| Edeltäjä: *Neptuno* – Seuraaja: *Septentrión* |
**Dragón** (**Santa Teresa de Jesus**) oli Espanjan laivaston vuonna 1745 vesille laskettu 60-tykkinen Conquistador-luokan kaksikantinen linjalaiva.

Valmistus
---------

*Pääartikkeli: Conquistador-luokka*
Alus tilattiin Real Astillerolta Havannasta, missä köli laskettiin 15. huhtikuuta 1744. Alus laskettiin vesille 2. toukokuuta 1745 ja luovutettiin virallisesti Espanjan laivastolle 28. toukokuuta 1745.

Palvelus
--------

Alus lähti heinäkuussa 1745 Havannasta *Fuerten* kanssa partiomatkalle, jossa tehtävänä oli etsiä merirosvoja Campechen alueelta. Matkalla ne valtasivat kolme fregattia, kunnes palasivat 4. elokuuta Havannaan Reggion laivueessa. Se suojasi elokuussa Havannasta saattueen Veracruziin. Alus lähti 25. lokakuuta 1745 Havannasta Espínolan laivueessa Cádiziin, mutta alukset joutuivat palaamaan vastatuulen vuoksi satamaan. Huhtikuussa 1746 alus oli korjattavana Havannassa.

Alus lähti kesäkuussa 1746 Havannasta *Nueva Españan* ja fregatti *Diligenten* kanssa partiomatkalle Kuuban rannikolle. Se lähti 1747 Havannasta *Áfrican* kanssa partiomatkalle Hondanlahdelle. Alus lähti 1747 Havannasta *Bizarran*, *Nueva Españan* ja *Reinan* kanssa Puerto Ricoon. Alus osallistui 12. lokakuuta 1748 de San Juston alaisuudessa Havannan kahakkaan, jossa kuuden saattuetta suoannutta Espanjan laivaston linjalaivaa kohtasi seitsemän kontra-amiraali Charles Henry Knowlesin johtamaa Britannian kuninkaallisen laivaston linjalaivaa. *HMS Cornwallin* miehistö valtasi kahakassa *Conquistadorin*.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3  Winfield et al 2023 s. 185

*Conquistador*-luokan linjalaivat

|  |
| --- |
| *Conquistador* - *Dragón* |
| Edeltäjä: *Neptuno* – Seuraaja: *Septentrión* |
**Henri Toivomäki** (s. 21. helmikuuta 1991 Mäntsälä) on suomalainen uransa lopettanut jalkapalloilija. Keskuspuolustajana pelannut Toivomäki pelasi Veikkausliigassa yli 200 ottelua.

Seurajoukkueura
---------------

### Juniorivuodet

Toivomäki aloitti seitsemänvuotiaana jalkapallon Mäntsälän Urheilijoiden (MU) vuosina 1989–1991 syntyneiden joukkueessa. Toivomäki jatkoi MU:ssa vuoden 2004 alkuun, jonka jälkeen siirtyi ensin lahtelaisen FC Reippaan vuonna 1991 syntyneiden ikäluokkaan. Sieltä matka jatkui Reippaan B-junioreihin 2005 kesällä ja sen jälkeen A-junioreihin.

Toivomäki osallistui Pohjola Cupiin Uudenmaan piirin joukkueessa kahdesti, vuonna 2004 (sijoitus 5.) ja 2005 (sijoitus 1.). Vuoden 2005 Pohjola Cupissa Toivomäki valittiin ikäluokan lupaavimmaksi pelaajaksi ja näin ollen myös tähdistökentälliseen. Samana vuonna hänet valittiin Uudenmaan piirin vuoden poikapelaajaksi. Toivomäki pelasi kesällä 2005 myös Nike Premier Cupissa Reippaan vuonna 1991 syntyneiden mukana. Hänet valittiin turnauksen tähdistökentälliseen. Reippaan riveissä Toivomäki saavutti lisäksi Tanskassa kansainvälisessä Dana Cup -turnauksessa kolmannen sijan vuonna 2004.

### Lahti ja Atalanta

Toivomäki teki Veikkausliiga-seura FC Lahden kanssa elokuussa 2006 vuoteen 2008 asti ulottuneen sopimuksen, joka sisälsi option vuoteen 2010 saakka. Lahti käytti option ja Toivomäki pelasi vielä tammikuun 2010 loppuun asti Lahdessa, kunnes siirtyi puolen vuoden lainasopimuksella Italian pääsarjassa Serie A:ssa pelanneeseen Atalantaan. Liigaotteluita Toivomäelle kertyi ennen Italiaan siirtymistä yhteensä 39: kaudella 2008 15 ottelua (14 avauksessa) ja 2009 24 ottelua (kaikki avauksessa). Hän saavutti Lahden riveissä Veikkausliigan pronssia vuonna 2008. Vuonna 2009 Lahti osallistui Eurooppa-liigaan, jossa Toivomäki pelasi täydet minuutit kaikissa kuudessa joukkueen ottelussa.

Atalantassa Toivomäki pelasi seuran alle 20-vuotiaiden Primavera-joukkueessa. Seura putosi Serie A:sta Serie B:hen kauden 2009–2010 päätteeksi, eikä käyttänyt Toivomäen lainasopimuksessa ollutta osto-optiota. Toivomäki palasi heinäkuussa 2010 Lahteen ja pelasi kauden 2010 aikana yhdeksän Veikkausliiga-ottelua joukkueen riveissä. Myös Lahden kausi päättyi putoamiseen.

### Ajax

Tammikuussa 2011 Toivomäki siirtyi 2,5-vuotisella sopimuksella alankomaalaiseen Ajaxiin.

Maajoukkueura
-------------

U21 maaotteluita Toivomäelle on kertynyt kesäkuuhun 2012 mennessä kymmenen, ja poikamaaotteluita 39, maaleja kaksi. Maajoukkueissa hän on saavuttanut alle 17-vuotiaiden avoimen Pohjois­maiden mestaruus­turnauksen pronssin.

Lähteet
-------

1. ↑  Henri Toivomäen Italian siirto varmistui  31.1.2010. Yle Urheilu. Viitattu 31.1.2010. [vanhentunut linkki]
2. ↑  Toivomäen lainapesti loppusuoralla  7.5.2010. ESS.fi. Viitattu 3.1.2011.
3. ↑  FC Lahden Toivomäki belgialaisseuran testiin  8.7.2010. ESS.fi. Viitattu 3.1.2011.
4. ↑  Ajax contracteert Henri Toivomaki  3.1.2010. AFC Ajax. Viitattu 3.1.2011. (hollanniksi)
**Berryvillen taistelu** (engl. *Battle of Berryville*) oli 3. – 4. syyskuuta 1864 käyty Yhdysvaltain sisällissodan taistelu. Se käytiin Clarken piirikunnassa Virginiassa sijaitsevassa Berryvillessa Unionin kenraalimajuri Philip Sheridanin ja Konfederaation kenraaliluutnantti Jubal Earlyn komentamien joukkojen välillä.

Ennen taistelua Unionin joukot olivat lähteneet marssimaan Halltownista etelään. Joukot saapuivat Berryvilleen 3. syyskuuta ja ryhtyivät leiriytymään alueelle. Kesken leiriytymisen Yksi Konfederaation divisioonista hyökkäsi leiriytyjiä vastaan, mutta ei onnistunut lyömään näitä. Seuraavana yönä Early siirsi kaikki komentamansa joukot Berryvilleen taistelua varten. Auringonnousun jälkeen Early kuitenkin totesi Sheridanin joukkojen olevan liian vahvoja, eikä määrännytkään joukkojaan uuteen hyökkäykseen. Hyökkäyksen sijaan Konfederaation joukot vetäytyivät hämärän tultua Opequon Creekiin.

Osapuolet menettivät taistelussa yhteensä noin 500 miestä.

Lähteet
-------

1. 1 2 3  Battle Summary: Berryville, VA *The American Battlefield Protection Program (NPS)*. Viitattu 18.12.2018. (englanniksi)